### Beslutning

Forslaget blev på byrådsmødet den 13. maj 2020 henvist til Magistraten med henblik på at indgå i budgetdrøftelserne for 2021.

**Budgetforslag fra KF**

600 000 børn i [adresse] vokser op i en misbrugsfamilie, hvor forælder rollen ikke er den ønskede og barnet ofte kan stå alene med sine oplevelser. Børn der alt for tidligt lærer at tage ansvar og bliver voksne alt for tidligt. Ved misbrug er det ikke kun misbrugeren der er ramt, men hele familien.

Derfor skal vi også se på hele familien når vi taler om misbrugsafvænning. De roller og dynamikker der er opbygget i familien skal nedbrydes sammen, som de er bygget op sammen og en ny familie skal opbygges. På alkoholbehandling har man allerede et familietilbud, så familien sammen kan komme videre. Det Konservative Folkeparti ønsker et lignede tilbud til inden for stofindtagelse.

I [adresse] har vi pt 623 indskrevet til socialbehandling inden for stofindtagelse, her er 70 % I aldersgruppen 20-49, i de år hvor familier typisk etableres. Der er pt. ca. 60 borgere indskrevet, der har kontakt til børn under 18 år. Graden af kontakt er meget forskellig. Hvor nogle af borgerne bor sammen med børnene til dagligt har andre samvær af varierende længde med deres børn på grund af skilsmisse eller forbi barnet er fjernet fra hjemmet. Familieorienteret behandling inkluderer alle de borgere, hvor der er en grad af kontakt med børn under 18 år.

De borgere, der har kontakt til børn under 18 år har meget forskellige stofproblematikker og er derfor indskrevet i forskellige tilbud i RCA hvor målsætningen med behandlingen spænder fra stoffrihed til stabilisering. Fælles er at der ikke arbejdes med systematisk familieorienteret behandling.

Vi ønsker

Familieorienteret stofbehandling til familier med børn under 18 år, hvor fokus er på, ud over misbrugsbehandlingen, at familien trivsel. Der skal være både individuelle- og familiesamtaler med mulighed for deltagelse af børnene.

Effekt

Familie og nærmeste pårørende er både socialt og psykisk belastet af misbruget og for børn kan problemerne vise sig både under opvæksten og senere i ungdoms- og voksenlivet. Ved at tilbyde familieorienteret behandling afbødes de konsekvenser, misbruget har haft for familien. Dette gælder både på kort sigt og på længere sigt hvor færre børn og unge vil opleve senfølger af forældrenes misbrug.

Stillet at Helle Møller på vegne af den konservative byrådsgruppe.

### Sagens forløb

13-05-2020 Aarhus Byråd
Forslaget blev på byrådsmødet den 13. maj 2020 henvist til Magistraten med henblik på at indgå i budgetdrøftelserne for 2021.